kardosdrur/scandi-wiki huggingface dataset:
Kolk

Kolk, høl eller hvel betegner et vandhul eller en vandfyldt fordybning, som blev skabt i følge af oversvømmelser. Hvis f.eks. en stormflod bryder igennem et dige eller en klit forbliver ofte fordybninger i den inddigede marsk eller på den beskyttede mark, som er fyldt med vand. En kolk kan også omskrives som dige-sø. Kolksøer / Høller indeholder ofte brakvand. Kolk eller høl kan også anvendes om et dybt sted i en flod eller en å, som er ofte dannet ved vandets hvirvelbevægelser.

Ordet kolk kan være lånt fra nordfrisisk, nedertysk eller nederlandsk (sml. nordfrisisk kölk for grube eller kule, nederlandsk kolk, oldengelsk colc). Kolk forekommer i flere danske stednavne, f.eks. i Lakolk på Rømø. I Småland forekommer naturnavnet kulkan for (vandfyldt) fordybning, sænkning. Ordet høl er fællesnordisk og en afledning af hul. Ordet Hvel er lånt fra nordfrisisk weele, på nordfrisisk findes også dikküül (≈digekule).

Litteratur 
 Peter Skautrup: Navnegivningen i Vadehavet, i: Sønderjydske Aarbøger 1939, sider 149-151.

Weblinks

Noter 

Vadehavet
Landskabsformer
Frederik August af Anhalt-Zerbst

Fyrst Frederik August af Anhalt-Zerbst (; 8. august 1734 – 3. marts 1793) var en tysk fyrste fra Huset Askanien, der var den sidste fyrste af det lille fyrstendømme Anhalt-Zerbst i det centrale Tyskland fra 1747 til 1793.

Han var bror til Kejserinde Katarina den Store af Rusland.

Biografi 
Prins Frederik August blev født den 8. august 1734 som det fjerde barn og den anden søn af Fyrst Christian August af Anhalt-Zerbst i hans ægteskab med prinsesse Johanna Elisabeth af Slesvig-Holsten-Gottorp. Han blev født i Stettin i Pommern, hvor hans far var preussisk kommandant. Ved faderens død i 1747 blev han fyrste af Anhalt-Zerbst, men da han var mindreårig fungerede hans mor som regent, indtil han blev erklæret myndig den 28. september 1752. Den 17. november 1753 giftede han sig med sin første hustru, prinsesse Caroline af Hessen-Kassel, datter af prins Maximilian af Hessen-Kassel. På grund af uoverenstemmelser med Kongeriget Preussen måtte Fyrst Frederik August gå i eksil i 1758, og opholdt sig først i Basel og siden i Luxembourg. I 1764 giftede han sig med sin anden hustru, prinsesse Frederikke Auguste Sophie af Anhalt-Bernburg. Han døde den 3. marts 1793 i Luxembourg. Da han ikke efterlod sig arvinger, ophørte fyrstendømmet Anhalt-Zerbst efter hans død og blev fordelt mellem de øvrige anhaltinske linjer af Huset Askanien.

Se også 
Anhalts regenter

Eksterne henvisninger 

 Slægten Askaniens officielle hjemmeside 

Huset Askanien
Fyrster af Anhalt-Zerbst
Personer fra Stettin
Tyskere i 1700-tallet
Seven Nation Army

"Seven Nation Army" (også stiliseret som "7 Nation Army") er en sang af den amerikanske rock-duo The White Stripes. Den blev udgivet som single fra deres fjerde album, Elephant, 7. marts 2003, og blev nummer ét på den alternative sang-hitliste. Det blev også den tredje bedste sang i dette årti i samme kategori. Den vandt en Grammy Award for bedste rocksang.

Sangen er kendt for sit underliggende riff, som spiller over det meste af sangen. Selvom det lyder som en basguitar (et instrument som gruppen aldrig tidligere havde brugt), er lyden faktisk skabt ved at køre Jack Whites semi-akustiske Kay Hollowbody-guitar fra 1950-tallet gennem en DigiTech Whammy-pedal, der er stemt en oktav ned. En kombination af sangens popularitet, genkendelige riff og dystre sangtekst førte til, at det blev bandets signatur sang. Ofte klassificeret som en af de største sange fra 2000'erne, er den blevet brugt bredt ved sportsbegivenheder og politiske protester internationalt.

Eksterne henvisninger 
 Seven Nation Army på Youtube
 20 Things You Might Not Know About ‘Seven Nation Army’
 White Stripes.net.
 White Stripes.net FAQ
 

Singler fra 2003
Sange fra 2003
Motown-singler
Jens Ploug Hansen

Jens Ploug Hansen (født 30. april 1948 i København, død 25. maj 1998) var en dansk forfatter, fotograf og filmmager, som især blev kendt for sine mange bøger, artikler, fotografier og film om lystfiskeri.

Bibliografi 

Her følger en ufuldendt bibliografi for Jens Ploug Hansens forfatterskab, hvilket kun inkluderer hans bøger.

Dansksprogede forfattere fra Danmark
Fotografer fra Danmark
Filminstruktører fra Danmark
Faglitterære forfattere fra Danmark
Personer fra København
Julio Montero Castillo

Julio César Montero Castillo (født 25. april 1944 i Montevideo, Uruguay) er en uruguayansk tidligere fodboldspiller (forsvarer), far til Paolo Montero.

Montero Castillo spillede gennem sin karriere 44 kampe og scorede ét mål for Uruguays landshold. Han var en del af den landets trup til VM 1970 i Mexico, og til VM 1974 i Vesttyskland. Han spillede alle landets seks kampe ved 1970-turneringen, og én kamp i 1974.

På klubplan spillede Montero Castillo for Liverpool Montevideo og Nacional i hjemlandet, for Independiente i Argentina, samt for spanske Granada.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Fodboldspillere fra Independiente
Fodboldspillere fra Club Nacional de Football
Fodboldspillere fra Granada CF
Personer fra Montevideo
Juan Mujica

Juan Martín Mujica Ferreira (født 22. december 1943, død 11. februar 2016) var en uruguayansk fodboldspiller (forsvarer) og -træner.

Mujica spillede gennem sin karriere 23 kampe og scorede to mål for Uruguays landshold. Han var en del af landets trup til VM 1970 i Mexico, og spillede alle uruguayanernes seks kampe i turneringen, hvor holdet sluttede på fjerdepladsen.

På klubplan spillede Mujica blandt andet for Nacional, Defensor Sporting og Liverpool Montevideo i hjemlandet, samt for Lille og Lens i Frankrig.

Mujica var, efter at have indstillet sin aktive karriere, træner, og stod blandt andet i spidsen for sin gamle klub som aktiv, Nacional, for colombianske Millonarios og Atlético Nacional, samt for Grêmio i Brasilien.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1970
Fodboldspillere fra Club Nacional de Football
Fodboldspillere fra RC Lens
Fodboldspillere fra Lille OSC
Fodboldtrænere fra Uruguay
Landgreven

Landgreven er en gade og plads i Indre By i København, der forbinder Borgergade med Store Kongensgade.

Landgreven blev anlagt som en del af et byfornyelsesprojekt i 1950'erne. Navnet kommer fra en privat have og en beværtning ved navn Landgreven af Hessen, der lå på stedet i 1700-tallet. Under pesten i 1711 blev haven brugt som assisterende kirkegård for Nikolaj Kirkegård. Da den nye, store Assistenskirkegård ude på Nørre Fælled toges i brug 1760, blev Landgreven
lukket.

Bygninger og beboere 
Ved Borgergade ligger burgerbaren Gasoline Grill, der åbnede i en tidligere tankstation i 2016. I 2017 blev en af deres burgere valgt som en af verdens 27 bedste af Bloomberg News.

Bygningskomplekset Landgreven 3 / Store Kongensgade 27 stammer fra 1851. Det blev restaureret af Tage Nielsens Tegnestue og Hans Munk Hansen for Boligfonden Bikuben i 1985. De minimalistiske malerier på de fire gavle, der vender ud mod Landgreven, blev udført af kunstneren Ole Schwalbe ved samme lejlighed. Nabobygningen Landgreven 7 / Borgergade 2-14 / Gothersgade 12-14 blev opført i 1943-1944 efter tegninger af Thorvald Dreyer.

Landgreven 2-6 er en kontorbygning fra 1960, der blev tegnet af Ole Falkentorp. Landgreven 10 er fra 1958.

Eksterne henvisninger 

 Landgreven på Indenforvoldene.dk

Noter 

Gader i Indre By (København)
Torve og pladser i København
Skateboard under sommer-OL 2020

Skateboard under sommer-OL 2020 afvikles på Olympic BMX Course, der ligger i Tokyo Bay zonen. Skateboard afvikles over fire konkurrencer med deltagelse af i alt 80 udøvere.

Turneringsformat 

I street-konkurrencerne bliver der konkurreret på en bane, der er opbygget med inspiration fra et almindeligt bybillede med trapper, bænke, gelændere, stolper og mange andre forhindringer. 
I park-konkurrencerne bliver der konkurreret på en bane, der er et specialdesignet betonlandskab med inspiration fra runde swimmingpools (bowl) og halfpipe.

Tidsplan

Den olympiske turnering

Street herrer

Park herrer

Street damer

Park damer

Medaljefordeling

Medaljetabel

Medaljevindere

Eksterne henvisninger 
 Video - Full Replay: Olympic Games Tokyo 2020 Women's Street First Skateboarding Contest (olympics.com, IOC, OBS, english)
 Video - Full Replay: Olympic Games Tokyo 2020 Men's Street First Skateboarding Contest (olympics.com, IOC, OBS, english)
 Video - Full Replay: Olympic Games Tokyo 2020 Women's Park First Skateboarding Contest (olympics.com, IOC, OBS, english)
 Video - Full Replay: Olympic Games Tokyo 2020 Men's Park First Skateboarding Contest (olympics.com, IOC, OBS, english)

 https://tokyo2020.org/en/games/sport/olympic/skateboarding/
 http://www.worldskate.org/olympic-qualifying-system/tokyo-2020.html 
 https://tokyo2020.org/en/games/schedule/olympic/

Referencer
Gabriel Péronnet

Gabriel Péronnet (født 31. oktober 1919 i Vernet, Allier, død 13. januar 1991 i Vichy, Allier,) var en fransk radikal politiker.

I 1975 – 1977 var Gabriel Péronnet formand for Parti radical valoisien. Jean-Jacques Servan-Schreiber var formand for det radikale parti i 1971 – 1975 og igen i 1977 – 1979.

Medlem af generalrådet 
Gabriel Péronnet var medlem af generalrådet (amtsrådet) for Allier fra oktober 1952 til 1979.

Medlem af Nationalforsamlingen 
Gabriel Péronnet var medlem af Nationalforsamlingen fra1962 til 1981. I de perioder, hvor han var minister, havde han orlov fra  Nationalforsamlingen.

Minister 
Gabriel Péronnet blev udnævt til statsekretær i maj 1974. Han var medlem af regeringen indtil 25. oktober 1976.

Fra 28. maj til 29. oktober 1974 var han kortvarigt Frankrigs tredje miljøminister.

Radikale fra Frankrig
Miljøministre fra Frankrig
Lolita (flertydig)

Lolita har flere betydninger:

Fiktion 
 Lolita – en roman fra 1955 af Vladimir Nabokov
 Lolita (film fra 1962) – en film fra 1962 af Stanley Kubrick, baseret på romanen
 Lolita (film fra 1997) – en film fra 1997 af Adrian Lyne, baseret på romanen
 Lolita (skuespil) – et skuespil fra 1981 af Edward Albee, baseret på romanen
 Lolita (opera) – en opera fra 1992 af Rodion Shchedrin, baseret på romanen

Mode 
 Lolita (mode) – en japansk modestil

Psykologi og kønsroller 
 Lolicon - japansk portmanteau af "Lolita-complex". Uden for Japan refererer betegnelsen til genren manga
 Lolita Syndrome - japansk computerspil fra 1983

Lokaliteter 
 Lolita (Texas) – en by i Jackson County, Texas, USA
 Lulitafeltet - et olie- og gasfelt i Nordsøen

Andet 
 Lolita (term) – generelt om emnet
Filip af Schwaben

Filip af Schwaben (1177 – 21. juni 1208) var tysk konge fra 1198 til 1208 som rival til Otto 4..

Filip tilhørte Huset Hohenstaufen og var søn af den tysk-romerske kejser Frederik Barbarossa og hans hustru Beatrix af Burgund. Efter broderens, Henrik 6.'s død i 1197 søgte han i konkurrence med det Welfiske partis kandidat Otto I4., søn af Henrik Løve, at vinde kronen som Tysk-romersk kejser. Filip blev kronet som tysk konge i 1198 men måtte derefter i de følgende år kæmpe hårdt mod stadige oprør fra Ottos side, indtil han blev myrdet i 1208 af Otto af Wittelsbach.

Huset Hohenstaufen
Hertuger af Schwaben
Fyrster fra middelalderen
Myrdede regenter
John Kendrew

Sir John Cowdery Kendrew, CBE FRS (født 24. marts 1917, død 23. august 1997) var en engelsk biokemiker og krystallograf for deres studier af hæmoglobin og myoglobin. Deres gruppe i Cavendish Laboratory undersøgte strukturen i proteiner med hemegrupper.

Referencer 

Nobelprismodtagere fra Storbritannien
Nobelprismodtagere i kemi
Biokemikere fra Storbritannien
Modtagere af Royal Medal
Krystallografer
Giulio Natta

Giulio Natta (født 26. februar 1903, død 2. maj 1979) var en italiensk kemiker. Han modtog nobelprisen i kemi sammen med Karl Ziegler i 1963 for deres arbejde med polymerer. Han modtog også Lomonosov Gold Medal i 1969.

Referencer 

Nobelprismodtagere fra Italien
Nobelprismodtagere i kemi
Karl Ziegler

Karl Waldemar Ziegler (født 26. november 1898, død 12. august 1973) var en tysk kemiker, der modtog nobelprisen i kemi i 1963 sammen med Giulio Natta for deres arbejde med polymerer. Nobelpriskomiteen anerkendte hans "fremragende arbejde med organometalliske forbindelse [som]... ledte til nye polymeriseringsreaktioner og... banede vejen for nye og meget anvendelige industrielle processer". Han er også kendt for sin forskning af frie radikaler, mangeleddede ring og organometalliske forbindelser samt for udviklingen af Ziegler–Natta katalysatoren. En af de mange hædersbevisninger, som Ziegler modtog, var Werner von Siemens Ring i 1960 som han fik sammen med Otto Bayer og Walter Reppe for at udvide den videnskabelige viden og tekniske udvikling af nye syntetiske materialer.

Referencer 

Nobelprismodtagere fra Tyskland
Nobelprismodtagere i kemi
Kemikere fra Tyskland
Robert Burns Woodward

Robert Burns Woodward (født 10. april 1917, død 8. juli 1979) var en amerikansk organisk kemiker. Han bliver af mange betragtet som en af de mest fremtrædende organiske kemikere i 1900-tallet, idet han har foretaget mange bidrag til emnet, særligt i syntese af komplekse naturlige stoffer og bestemelse af deres molekylestruktur. Han har også arbejdet tæt sammen med Roald Hoffmann i teoretiske studier af kemiske reaktioner. Han modtog nobelprisen i kemi i 1965 for syntese af komplekse organiske molekyler. Fra 1946 til 1965 var han blevet nomineret til prisen 11 gange.

Referencer 

Nobelprismodtagere fra USA
Nobelprismodtagere i kemi
Kemikere fra USA
Why Don't We

Why Don't We (ofte forkortet WDW) er et amerikansk pop-boyband, der blev dannet den 27. september 2016 bestående af Jonah Marais Roth Frantzich fra Stillwater i Minnesota, Corbyn Matthew Besson fra Fairfax i Virginia, Daniel James Seavey fra Portland i Oregon, Jack Robert Avery fra Susquehanna i Pennsylvania og Zachary Dean Herron fra Dallas i Texas, der alle havde indspillet musik som soloartister. Bandet har flere gange været på TV og i radio. Gruppens album 8 letters har givet WDW megen succes. Drengene var venner, før de blev dannet som en gruppe. Deres fans hedder limelights, fordi deres første sang "Taking you" indeholder teksten "I need you in my life like limelight"

Karriere

2016 – i dag 

Boybandet blev dannet den 27. september 2016. Dagen efter blev det annonceret på deres YouTube-kanal. Bandet har senere udgivet tre EP'er og fem singler.

Debut-EP'en Only the Beginning indeholdt bl.a "Taking You", der blev bandets første single.

Bandet har arbejdet sammen med youTuberen Logan Paul, der har instrueret tre videoer med bandet. Deres nyeste Album hedder “8 letters”

Diskografi

EP'er

Singler 
Som hovednavn

Som "featured artist"

Referencer 

Boybands
Musikgrupper fra USA
Statsdannelsesdag i Slovenien

Statsdannelsesdag i Slovenien (slovensk: Dan državnosti) er en national helligdag, der markeres den 25. juni i Slovenien for at fejre landets erklæring om uafhængighed fra Jugoslavien i 1991. Selv om den formelle uafhængighedserklæring ikke kom før den 26. juni 1991, anses statsdannelsesdagen for være den 25. juni, da det var denne dato, at de oprindelige akter om uafhængighed blev vedtaget, og Slovenien blev uafhængig. Sloveniens erklæring startede Tidageskrigen med det resterende Jugoslavien, der resulterede i rest-Jugoslaviens anerkendelse af et uafhængigt Slovenien.

Statsdannelsedagen må ikke forveksles med Sloveniens uafhængigheds- og enhedsdag, der fejres hvert år den 26. december til minde om den 26. december 1990, hvor den officielle proklamation fandt sted af resultaterne af folkeafstemningen, hvor 88,5% af alle slovenske vælgere stemte for Slovenien som en suveræn nation.

Kroatien erklærede uafhængighed fra Jugoslavien på samme tid og fejrer også sin statsdannelsedag den 25. juni. Kroatien fejrer dog uafhængighedsdagen på en anden dag, den 8. oktober.

Noter 

Slovenien
Nationaldage
Metlika

Metlika  () er en by og en kommune i det sydøstlige Slovenien. Byen ligger på den vestlige bred af floden Kupa på grænsen til Kroatien. Kommunen er den centrale enhed i området Bela Krajinaa i den tidligere region Dolenjska.

Navn 
Metlika er første gang omtalt i skriftlige kilder i 1228 som Metlica (og som Methlica i 1268 og Metlika i 1337). Navnet har sin oprindelse i det slovenske ord metlika ('gåsefod') og refererer således til den lokale flora. Tidligere havde byen det tyske navn Möttling.

Historie 
Udgravninger har vist, at området har været beboet siden forhistorisk tid. Omkring 1205 blev byen optaget i staten Krain, der var en del af Det Tysk-Romerske Rige, og i 1335 fik byen bypriviliegier. Byen blev ofte angrebet af det Osmanniske Rige i 1400- og 1500-tallet. I 1600-talet blev byen ramt af jordskælv og i 1705 blev byen ødelagt af en omfattende brand.

Slottet i Metlika er oprindeligt fra 1400-tallet og er bygget over den gamle bydel. Den blev genopført i begyndelsen af 1700-tallet efter byens brand og atter beskadiget af en brand i 1790. Slottet er omdannet til museum i dag og udstiller bl.a. malerier af slovenske kunstnere. Byens største kirke er opførst efter branden i 1705 og fremstår i barokstil.

Referencer

Eksterne henvisninger 
 
 Metlika kommunes hjemmeside 
 Metlika på Geopedia

Byer i Slovenien
Statsdannelsesdag i Kroatien

Statsdannelsesdag i Kroatien () er en national helligdag i Kroatien som markeres den 25. juni hvert år. Det er årsdagen for, at landet i 1991 erklærede sig selvstændigt fra Jugoslavien.

Historie 
I slutningen af 1980-erne svækkedes kommunistregimerne i Øst- og Centraleuropa. Stadig flere krævede kommunistregeringernes afskaffelse og indførelse af en demokratisk ordning, hvilket blev symboliseret ved Berlinmurens fald i 1989. Disse forandringer påvirkede tillige det daværende Jugoslavien, hvor det regerende kommunistparti i slutningen af 1980-erne mistede sin politiske auktoritet til fordel for de nationalistiske bevægelser som voksede frem i de forskellige delrepubliker i det daværende Jugoslavien. Voksende serbisk hegemoni førte til en stadigt voksende selvstændighedsbevægelse i Kroatien. I 1990 blev afholdt det første flerpartivalg i årtier i den dengang kroatiske delrepublik. Ved valget fik det nationalistiske konservative politiske parti Den kroatiske demokratiske union flest stemmer. Den 19. maj 1991 blev afholdt en folkeafstemning om selvstændighed hvor 93,24 % af de deltagende stemte for uafhængighed. Den 25. juni 1991 erklærede sig Kroatien selvstændigt fra Jugoslavien. 

Nationaldagen må ikke forveksles med Selvstændighedsdagen, som markeres den 8. oktober. Selv om landet erklærede sig selvstændigt den 25. juni, varede det på grund af Brijunideklarationen, som dikterede en tre måneder lang moratorium, førend beslutningen om selvstændighed kunne implementeres fuldt ud.   

Frem til år 2002 markeredes nationaldagen den 30. maj, hvilket er årsdagen for, at det første kroatiske flerpartiparlament blev konstitueret. Denne dag er siden 2002 en mindedag kaldet Det kroatiska parlaments dag, og nationaldagen markeres i stedet den 25. juni.

Noter 

Kroatien
Nationaldage
Dominik Kaiser

Dominik Kaiser (født 16. september 1988) er en tidligere tysk professionel fodboldspiller, der bl.a. har spillet for RB Leipzig, Brøndby IF og Hannover 96 som midtbanespiller. I perioden fra han kom til RB Leipzig i sommeren 2012 til han forlod klubben i 2018 opnåede Kaiser rekorden for flest spillede kampe for klubben.

Karriere

Tidlig karriere 
Han blev født i Mutlangen, Vesttyskland, og voksede op i Waldstetten, og spillede for forskellige klubber, som TGSV Waldstetten, 1. FC Normannia Gmünd og VfL Kirchheim/Teck , inden han vendte tilbage til 1. FC Normannia Gmünd i 2007. Indtil han var 17 spillede Kaiser tennis, hvorefter han besluttede at stoppe for at koncentrere sig fuldt ud om fodbold. Da han stoppede med at spille tennis, blev han betragtet som en af de bedste af Tysklands tennisforbund.

Kaiser fik sin debut for 1. FC Normannia Gmünd, da han kom på  banen som indskifter i anden halvleg i et 3-0-nederlag mod Alemannia Aachen i første runde af DFB–Pokal. Siden han fik sin debut for 1. FC Normannia Gmünd, blev Kaiser en stamspiller for sit hold i Oberliga Baden-Württemberg.

Brøndby
I 2018 skiftede Kaiser til Brøndby, hvor han blev hentet ind af sin tidligere træner i RB Leipzig, Alexander Zorniger, der tidligere havde udtalt, at Kaiser er hans yndlingsspiller.

En af hans mest bemærkelsesværdige scoringer kom i finalen af DBU Pokalen i 2019, hvor han udlignede til 1-1 mod FC Midtjylland, i en kamp som man dog tabte efter straffesparkskonkurrence.

Kaiser nåede dog ikke mere end halvandet år i Brøndby, da klubben i vintervinduet i 2020 valgte at sælge ham til Hannover 96, efter man ikke kunne blive enige om en forlængelse af den kontrakt, som stod til at udløbe i sommeren 2020.

Hannover 96 
Kaiser ankom midt i 2019/20 sæsonen af 2. Bundesligaen og nåede 16 ligakampe i sin første sæson for klubben. Han fik sin debut for klubben den 28. januar 2020, da han blev skiftet ind efter 59 minutter mod SSV Jahn Regensburg i en kamp, som blev tabt 1-0. 

I sommeren 2020, efter blot 6 måneder i klubben, udnævnte cheftræner Kenan Koçak ham som anfører efter at Marvin Bakalorz var skiftet til Denizlispor. 

I sommeren 2022 udløb hans kontrakt med Hannover 96 og parterne gik hver til sit efter 72 ligakampe med 5 mål til følge.

Karrierestop 
Efter at have gået klubløs i nogle måneder, annoncerede Kaiser i december 2022 overfor tyske medier, at han stoppede karrieren.

Han gik dog ikke uden job længe, da han i februar 2023 annoncerede, at han skulle arbejde i RB Leipzigs scouting- og talentafdeling. Derved vendte han tilbage til klubben, hvor han tilbragte størstedelen af sin karriere.

Personlige liv 
Kaiser har en ældre bror, Steffen, der er i Esslingen i den kommunale lægeklinik, som læge i intern medicin. Da han voksede op, var Kaiser fan af Bayern München. Han har fortalt, at han går i kirke.

Udover fodbold, dyrker Kaiser også judo.

Referencer

Eksterne henvisninger 

Midtbanespillere (fodbold)
Fodboldspillere fra Tyskland
Fodboldspillere fra RB Leipzig
Fodboldspillere fra TSG 1899 Hoffenheim
Fodboldspillere fra Brøndby IF
Parti républicain, radical et radical-socialiste (fransk parti)

Det republikanske, radikale og radikal-socialistiske parti (fransk: Parti républicain, radical et radical-socialiste) var et fransk politisk parti, der eksisterede fra 1901 til 2017. Efter 1972 var partiet kendt som Parti radical valoisien (RAD eller PRV). 

Den 9. december 2017 blev partiet fusioneret med Det radikale venstreparti (PRG). 

Det nye parti fra 2017 hedder Den radikale, sociale og liberale Bevægelse (MR eller MRSL).

Gennem mange år var det radikale parti Frankrigs ældste (stadigt aktive) parti. 

Politiske partier i Frankrig
Socialliberale partier
Liberale partier
Etableret i 1901
Ophørt i 2017
Twerking

Twerking er en dans, hvor danseren går ned i knæ, sætter hænderne på lårene og ryster med bagdelen. Twerking indgår ofte som element i pole dance.

Danse